મહેસાણાના પડઘા સમગ્ર ગુજરાતમાં પડી રહ્યા છે ત્યારે આજે પંચમહાલ જીલ્લાના હાલોલ તાલુકાના ખડકી ગામ પાસેના ટોલનાકાએ રવિવારના રોજ પાટીદારોએ ચક્કાજામ કર્યો હતો. પાટીદારોના ચક્કાજામના પગલે દોડી આવેલી પોલીસે 15 પાટીદારોની અટકાયત કરી હતી. પાટીદાર આગેવાનોએ રસ્તા પર બેસીને જ ભારે વિરોધ વ્યકત કરતાં વડોદરા-ગોધરા વચ્ચેનો વાહન વ્યહવારને ખોરવાયો હતો. જોકે થોડી વારમાં પરિસ્થિતિ કાબૂમાં આવી જતા લોકો રોજિંદા કામમાં પરોવાઈ ગયા હતા.